tomron87/hebrew-wikipedia-sentences-corpus huggingface dataset:
קליפ מילים לא רשמי של השיר שהועלה ליוטיוב ב-10 בספטמבר 2021, זכה להצלחה כאשר הצליח לצבור למעלה מ-18 מיליון צפיות.
קליפ אחר צבר אף הוא למעלה מ-25 מיליון צפיות.
האודיו הרשמי של "Money" שפורסם ביוטיוב בסמוך לצאתו של השיר, הצליח לצבור למעלה מ-175 מיליון צפיות.
נכון לאוקטובר 2023, הקליפ הרשמי, שהוא קליפ הופעת ריקוד של השיר ולא קליפ סטנדרטי מבחינת צילום והפקה, צבר למעלה מ-919 מיליון צפיות.
מונטו (אספרנטו: Monato, בתרגום: 'חודש') הוא ירחון חודשי באספרנטו הכולל מאמרים בנושאי פוליטיקה, תרבות וכלכלה.
הוא יוצא לאור בבלגיה על ידי האגודה לאספרנטו בפלנדריה ונשלח לקוראים בכ-65 מדינות.
למגזין כ-100 כותבים מ-45 מדינות והוא מפרסם רק כתבות מקור באספרנטו.
בסגנונו, תוכנו ומראהו הוא מזכיר את מגזין טיימס או ניוזוויק.
ייחודו של המגזין בכך שהוא שם דגש על כך שאת המאמרים יכתבו תושבי המדינות הנוגעות לכתבות - ולא כותבים ממדינות זרות.
מאז שנת 2001 יכולים מנויי העיתון לקבל את מאמרי העיתון גם במייל, והחל משנת 2008 הוא זמין להם גם בפורמט PDF ובפורמטים נוספים.
ב-1977 לקח על עצמו סטפן מאול, עורך העיתון הגרמני וולטבילד לפתח עיתון חדש עבור בני הגיל השלישי.
על אף שהפרויקט כשל, רכש מאול את הידע להפקת מגזין - והדבר דחף אותו לנסות ולהגשים חלום ישן - פרסום שבועון באספרנטו שלא יעסוק בשפה עצמה אלא בנושאים כלליים כמו פוליטיקה, כלכלה, מדע וכו'.
ב-1978 הגשים מאול את חלומו והוציא לאור לראשונה את מגזין Semajno (שבוע, באספרנטו).
המגזין היה בן 40 עמודי A4, עם ציורים בשחור לבן וכלל מאמרים על טרור, המשחקים האולימפיים במוסקבה, המצב הפוליטי בספרד, גרונטולוגיה ועוד.
את הוצאת המהדורה הראשונה מימן מכיסו.
הוא העריך שהעיתון יוכל להחזיק את עצמו במידה ויהיו לו כ-10,000 מנויים - אך בפועל הצליח לגייס פחות מאלף מנויים ולבסוף החליט לוותר על חלום השבועון.
טורבן קהלט, הבעלים של הוצאת TK/Stafeno המוציאה ספרים באספרנטו, הציע להדפיס את המגזין במהדורה חודשית ולא שבועית.
מאול לא היה בטוח שמגזין חודשי יהיה רלוונטי, אך קהלט הצליח לשכנע אותו שעל היעדר הדיווח המהיר יוכל המגזין החדש לפצות במאמרים מעמיקים הנכתבים על ידי תושבי המדינות הנידונות בהם.
בינואר 1980 יצא הגיליון הראשון של מגזין מונאטו באמצעות בית ההוצאה לאור TK/Stafeno שנטלו את הסיכונים הכלכליים, כשההוצאה הברזילאית Intelesko השתתפה אף היא בהוצאות ומתנדבים מהמרכז הגרפי שהוקם על ידי אגודת האספרנטו העולמית (UEA) באנטוורפן תרמו אף הם להפקת המגזין.
מאול שימש עורך ראשי של המגזין, וגייס קבוצה של כותבים.
המנוי השנתי ל-12 גיליונות חודשיים עלה 800 פרנקים בלגיים, ועל מנת לממן את הפרויקט נדרשו כ-2000 מנויים.
למרות שציבור הקוראים העיד על שביעות רצון מתכני העיתון ורמתו, מספר המנויים מעולם לא הגיע למספר המבוקש וקהלט נאלץ להודיע בראשית שנת 1984 על כוונתו להפסיק להוציא לאור את העיתון.
בעקבות קשיים בהוצאת TK/Stafeno, לקחה על עצמה UEA את הוצאת המגזין לאור, והייתה מוכנה לממן את הוצאת הגיליונות הנותרים של שנת 1984 ואילך.
לפיכך, הוחלט שהמימון יעשה באמצעות ה-UEA, אולם 'על הנייר' ימשיך המגזין לצאת לאור באמצעות הוצאת TK/Stafeno.
על הכנת המגזין בפועל הופקד המרכז הגרפי של ה-UEA באנטוורפן.
באמצע שנות ה-80 התרחבה פעילות ה-UEA, אולם בשנת 1988 נאלצה העמותה לסגור חלק ממשרדיה, בהם המרכז הגרפי באנטוורפן שהיה אחראי על הפקת המגזין, ניהולו ופרסומו, דבר שאיים פעם נוספת על המשך קיומו של המגזין.
הליגה לאספרנטו בפלנדריה (FLE) בחרה לקחת על עצמה את המשך הוצאת המגזין, רכשה את הציוד של מחלקת הגרפיקה ולקחה על עצמה להעסיק את צוות העיתון.
עד שנת 1991 היה מאול העורך הראשי בעיתון, וביצע עבודתו בהתנדבות במקביל לעבודתו בעיתון הגרמני Augsburger Allgemeine, אולם בשנת 1991 נתמנה המדור הפוליטי ונאלץ להקדיש שעות רבות יותר לעבודתו.
לפיכך הודיע על התפטרותו מתפקיד העורך הראשי של מונטו החל מינואר 1992. הליגה לאספרנטו בפלנדריה חיפשה עורך ראשי חלופי והתקשתה למצוא.
במקום עורך ראשי, בינואר 1992 החל בעבודתו צוות עריכה שהורכב מ-17 עורכים המגיעים מתחומים שונים ומגוונים.
היות שהעיתון התבסס על שורה של כותבים מארצות שונות ומגוונות טרם תקופת האינטרנט, הכתבות לעיתון היו מתקבלות על דפי נייר באמצעות הדואר (ובשלב מסוים באמצעות דיסקטים, אך גם אלו צריכים היו לעבור בדרך הדואר.
בתחילת 1993 נרכש לעיתון מודם ראשון בעצתו של טורבן קהלט והאגודה לאספרנטו בפלנדריה פתחה כתובת מייל לקבלת כתבות בשנת 1993 - ייתכן שהייתה ארגון האספרנטו הראשון שהיה זמין באופן דיגיטלי.
רשת האינטרנט סייעה מאוד להרחבת מעגל הכותבים בעיתון בכל רחבי העולם, ולהאצת תהליך העברת החומרים ועריכתם.
אתר האינטרנט של העיתון עלה בנובמבר 1995 ואפשר הורדת הטקסטים שלו אך בשלב הראשון ללא תמונות.
הנגישות המקוונת, העיסוק באקטואליה וריבוי הכותבים מרחבי העולם הביאו לכך שמונטו היה למגזין שפעמים רבות נדרש ליצור מילים חדשות באספרנטו.
כך לדוגמה כשהוחלט על המטבע החדש של האיחוד האירופי, האירו, נדרש מונטו להחליט כיצד יש לכתוב את שם המטבע החדש Eŭroo או Eŭro, כשהצורה השנייה נתקבלה, ומשמשת מאז באספרנטו.
מקרה נוסף היה המילה האספרנטית לטלפון סלולורי Poŝtelefono (טלפון-כיס) שהופיע אף היא לראשונה במגזין והשתרשה בשפה.
בשנים 1997-1998 הופיעו מספר מאמרים בעיתון שעוררו סערה, בהם מאמר שניתו היה לפרש כאנטישמי אשר הביא לעזיבתם של מנויים רבים.
בעקבות אירועים אלו החליט מאול לשוב לעריכת העיתון, כעורך ראשי המבצע בדיקה נוספת של תוכני העיתון לאחר פעולת העריכה של צוות העורכים הרחב.
מאז שנת 1999 הוא מכהן בתפקיד.
מאז סוף שנות ה-90, מופיע העיתון עם עמוד שער צבעוני והחל משנת 2015, מופיע כולו בהדפסה צבעונית.
במהלך קונגרס האספרנטו העולמי בווילנה בשנת 2005 קיבל העיתון מונטו תעודת הוקרה מה-UEA על פעולתו לקידום שלום עולמי אות אושרה של האנושות באמצעות אספרנטו וברוח רעיונותיו של ד"ר זמנהוף.
מאניבאל הוא ארגון אירופאי אזורי העוסק במניעת הלבנת הון ומימון טרור.
הקבוצה מאגדת יחידות מודיעין פיננסי מ-47 מדינות מרחבי העולם וביניהן מדינת ישראל שצורפה בשנת 2013.
הארגון מבצע ביקורות למדינות החברות בו ובודק את עמידתן ביישום התקנים הבינלאומיים.
מאניבאל הוקמה תחת השם PC-R-EV בשנת 1997 על ידי מועצת אירופה במטרה לפקח אחר יישום של התקנים הבינלאומיים למניעת הלבנת הון ומימון טרור.
בשנת 2002, הוחלף שם הארגון לוועדת המומחים לבדיקת הלבנת הון ומימון טרור.
בשנת 2010, הוחלף שם הארגון ל-Moneyval.
בשנת 2011, החל הארגון לתפקד כגוף עצמאי הכפוף למועצת אירופה.
בשנת 2013, צורפה הרשות לאיסור הלבנת הון ומימון טרור כחברה בקבוצה.
Money Trees הוא שיר של הראפר האמריקאי קנדריק לאמאר, מתוך אלבום הבכורה שלו בחברת תקליטים גדולה, Good Kid, M.A.A.D City.
השיר, שמופיע כרצועה החמישית באלבום, מכיל הופעת אורח של הראפר האמריקאי ג'יי רוק.
השיר, שהופק על ידי די ג'יי דהי, מכיל דגימה מתוך שירה של להקת ביץ' האוס, "Silver Soul" מ-2010.
השיר עוקב אחר הסיפר של Good Kid, M.A.A.D City, כאשר קנדריק לאמאר מעריך מחדש את מה שקרה בסיפור.
הוא מדבר על קיום יחסי מין עם מושא האהבה שלו שריין (Sherane), והולך לספר לחבריו על כך.
הוא גם מעריך את מצבו הנוכחי בעיר הולדתו קליפורניה ומשקף את ההנצחה של דודו לאחר שנורה.
בסוף השיר, אימו של לאמאר מתקשרת אליו שוב ומבקשת ממנו להחזיר את המכונית שלה, נושא שחוזר על עצמו בסיפור.
אביו שכח מהדומינו שרצה עד לשלב זה בסיפור, מה שמרמז שלאמאר "היה מחוץ לבית למשך זמן מה, מסתובב ומנסה להבין את חייו, לאחר שזה עתה הותקף מחוץ לבית של שריין".
מגזין XXL ראה את השיר כ"סיפור על שאיפותיו של הפעלתן".
הקטע זכה במיוחד לשבחים מהמבקרים על הופעת האורח של ג'יי רוק.
בקומפלקס צוין לשבח הבית של ג'יי רוק, תוך שדורג כהופעת האורח העשירית בטיבה לשנת 2012, ותואר כ"כוכבי".
אף על פי שלא יצא כסינגל, השיר שהה כשבעה שבועות במצעדים בארצות הברית והגיע בשיאו למקום ה-19 במצעד השירים מתחת להוט 100.
"Mon amour" (בעברית: "אהובתי") הוא שיר של הזמר הצרפתי סלימאן, שיצא לאור ב-8 בנובמבר 2023 בחברת התקליטים נואה מיוזיק, ובהמשך נכלל באלבום האוסף Essentiels.
השיר, שתואר כ"מזמור לרומנטיקה ולאהבה", נכתב והולחן על ידי סלימאן, יעקב סאלח ומאיר סאלח.
הוא ייצג את באירוויזיון 2024, שם סיים במקום הרביעי עם 445 נקודות.
"Mon amour" עורר תגובות וביקורות מגוונות.
לצד טענות כי מדובר בשיר קלישאתי ו"צרפתי יתר על המידה", זכה גם לשבחים על המסר שהציג ועל ביצועיו הווקאליים של סלימאן.
מבחינה מסחרית היה זה להיט נרחב: השיר הגיע למקום הראשון במצעדים בלוקסמבורג וביוון, נכנס לחמישייה הפותחת בצרפת, בלגיה ושווייץ, ואף קיבל תואר יהלום מטעם איגוד תעשיית ההקלטות הצרפתי.
השיר נכתב במהלך שנת 2022, בעת סיבוב הופעות של סלימאן, בהשראת חוויותיו בעיר ז'נבה שבשווייץ.
לדבריו, הוא נועד לשמש "מכתב אהבה ללב האירופי", ובהמשך השתלב בקו יצירתו העוסק בעיקר בנושאי אהבה.
סלימאן הדגיש כי ראה בהשתתפות באירוויזיון הזדמנות לשתף את יצירתו עם קהל רחב ולייצג את צרפת בתחרות בין-לאומית.
השיר נכלל לאחר מכן באלבום האוסף Essentiels (2024).
באתר ESCUnited הוגדר השיר כ"מזמור לאהבה ולרומנטיקה בעל מנגינה פואטית ועוצמתית".
בביקורת של רוקסנדרה טיודור ב-Wiwibloggs נכתב כי היצירה בוחנת את מורכבות האהבה, המשלבת שמחה וחוסר ודאות, תוך ביטוי לנאמנות בלתי מתפשרת לאהובותיו של סלימאן.
הוא הוכרז רשמית כנציג צרפת לאירוויזיון 2024 ב-8 בנובמבר 2023 בתחנת הרדיו France Inter, ובאותו ערב בוצע השיר לראשונה בשידור חי במהדורת החדשות Journal de 20 heures בערוץ France 2.
במסגרת קידום השתתפותו בתחרות, סלימאן הופיע במספר אירועים ברחבי אירופה: מסיבת "PrePartyES" במדריד ב-30 במרץ 2024, מסיבת האירוויזיון בברצלונה ב-6 באפריל, מסיבת האירוויזיון בלונדון ב-7 באפריל, אירוע "אירוויזיון בקונצרט" באמסטרדם ב-13 באפריל ומסיבת האירוויזיון הנורדית בסטוקהולם ב-14 באפריל.
בנוסף, ב-22 בפברואר 2024 הופיע בחצי הגמר הראשון של הקדם הקרואטי; חודש אחר כך התארח בתוכנית הטלוויזיה האיטלקית La volta buona ששודרה בערוץ Rai 1; וב-9 באפריל 2024 הופיע במהלך השידור החי הרביעי של הגרסה הפלמית של The Voice ששודרה בערוץ La Une.
תגובות המבקרים לשיר היו חלוקות.
באתר Wiwibloggs קיבל השיר ציון ממוצע של 7.17 מתוך 10 ודורג במקום ה-13 מתוך 37 השירים המתמודדים.
ג'ון או'בריאן ממגזין Vulture דירג אותו במקום ה-26 ותיאר אותו כ"שנסון צרפתי קלישאתי".
דורון להב מאתר ESC Beat דירג את השיר במקום ה-33 וכתב כי מדובר בבלדה צפויה שאינה מביאה עמה חידוש.
לעומתם, ארין אדם מ-The Scotsman העניק לו ציון 8 מתוך 10 וכינה אותו "להיט רדום".
גלן וולדן מ-NPR כלל את השיר ברשימת עשרת המועמדים המובילים לזכייה, והגדיר אותו כ"בלדה ישירה בעלת עוצמה דרמטית וחודרת לב".
כיוון שצרפת נכללת בחמש המדינות הגדולות, היא העפילה לגמר באופן אוטומטי.
עם זאת, היא הצביעה בחצי הגמר השני.
צרפת הופיעה אחרי צ'כיה ולפני אוסטריה.
צרפת שובצה להתחרות בחלקו השני של מופע הגמר.
בהופעתו של סלימאן עם השיר "Mon amour", הוצג ביצוע קולי מוקפד ובעל אופי אינטימי.
בחלקו האחרון של השיר נסוג סלימאן כשני מטרים לאחור, פעולה שהעצימה את האקוסטיקה ויצרה תהודה נרחבת ברחבי האצטדיון.
ההופעה התאפיינה במינימליזם חזותי: סלימאן הופיע בלבוש לבן מלא, פתח את המופע בכריעה על ברכיו ובהמשך קם והמשיך את הביצוע בעמידה.
צרפת שובצה כהופעה ה-25, אחרי גאורגיה ולפני אוסטריה.
לקראת המופע, השתתף סלימאן בחזרות הגנרליות למופע הגמר, ב-10 וב-11 במאי, כולל גמר חבר השופטים, שבו דירגו השופטים המקצועיים את כל השירים.
צרפת סיימה את התחרות במקום הרביעי עם 445 נקודות; 218 נקודות מהשופטים ו-227 נקודות מהקהל.
היא להקת רוק ומטאל גותי ותעשייתי גרמנית מהמבורג, שנוסדה בשנת 2000.
MONO הוא נגזרת של מונומניה , מונח מתאוריית המחלות הפסיכיאטריות של המאה ה-19; זוהי צורה של אי-שפיות חלקית.
הוקמה בשנת 2000 על ידי מיקי מונו (שירה, בס), קארל פורניה (גיטרה), צ'אד האוגר (קאובל) ומרטין אנגלר (תופים).
נגן הבס מנואל אנטוני הצטרף ב-2003, במקביל ליציאת אלבום הבכורה שלהם בהוצאה עצמית, Head Under Water.
בשנת 2004, הלהקה חתמה על חוזה הקלטות עם נו-קאט אנטרטיינמנט, והוציאה מחדש את האלבום עם עטיפות חדשות, תוך שהופצו שני סינגלים: "Burn Me" ו-"Superman".
במהלך הפקת אלבומם השני Temple of the Torn ב-2006, מיקי מונו הוחלף באנגלר בשירה וקת'ה מיה בתופים.
האלבום יצא בשנת 2007. אלבומה השלישי של הלהקה, Pain, Love & Poetry, יצא בשנת 2008. האלבום מכיל שלוש גרסאות חדשות לשירים מתוך Head Under Water ודואט עם ליזה מידלהויבה מקסנדריה בסינגל "Teach Me to Love".
בשנת 2009, הוציאה את אלבומה הרביעי, Voices of Doom.
שיר הנושא מתוכו זכה להצלחה בין-לאומית.
הלהקה יצאה לסיבוב הופעות ב-2009 ביחד עם Subway to Sally ו-ASP , וקיימה יותר מארבעים קונצרטים בגרמניה, אוסטריה ושווייץ.
בשנת 2010 עמדה בראש סדרת הקונצרטים שכונו באותה העת "Voices of Doom Tour".
הזמר לשעבר מיקי מונו נפטר באוקטובר 2010 בתאונת מצנחי רחיפה.
ב-18 במרץ 2011, הוציאה את אלבומה החמישי, Viva Hades.
בעקבותיו יצאה הלהקה לסיבוב הופעות נוסף, "Viva Hades Tour", שכלל בפעם השנייה הופעות באוסטריה ובשווייץ, והופעות אורח בפסטיבל מ'רה לונה ובפסטיבלים נוספים.
לאחר החלפת חברת תקליטים ל-SPV / Rookies & Kings באוגוסט 2012, הלהקה הוציאה את אלבומה השישי, After The War, והחלה את "After the War Tour".
השיר "From the Ashes" בוצע בשידור חי במשחק האגרוף במשקל כבד לצעירים ב-15 בספטמבר 2012 בין יואן פבלו הרננדס וטרוי רוס בברוזה ארנה, במברג.
אלבומה השביעי, Nimmermehr, יצא ב-9 באוגוסט 2013, והגיע למקום השלישי במצעד האלבומים הגרמני בשבוע הראשון ליציאתו.
באוגוסט 2014 הוציאה הלהקה את אלבום האוסף הראשון שלה, The Clock Ticks On 2004-2014. התקליטור הראשון, ששמו "The Clock Ticks On", הוא אוסף באורך שש-עשרה רצועות.
התקליטור השני, ששמו "Alive & Acoustic", הוא מהדורה אקוסטית מחודשת באורך שש-עשרה רצועות.
"Gothic Queen" ו-"Twice In Life" שימשו כשני הסינגלים מתוך האלבום, כשהשני הוא השיר החדש היחיד שהולחן לאלבום.
האלבום קודם באמצעות "Clock Ticks On Tour" שאירע ב-2014 ו-"Alive & Acoustic Tour" ב-2015. במאי 2015 הוציאה הלהקה את אלבומה השמיני, Terlingua, שהנפיק חמישה סינגלים, ואחריו יצאה ל-"Terlingua Tour".
בינואר 2017, הוציאה את אלבומה התשיעי Together Till the End ומאוחר יותר באותה שנה הוציאה את אלבום האוסף השני שלה, Symphonies of Pain.
הוא נחשב למקיף יותר מ-The Clock Ticks On.
ביולי 2018, הוציאה את אלבומה העשירי Welcome to Hell, ואחריו The Book of Fire בינואר 2020. השני מביניהם הגיע למקום הראשון במצעד שבגרמניה.
כדי לחגוג את ההצלחה, גרסה אחרת של האלבום הופצה בשנת 2021 בשם .
אחרי האלבום יצאה הלהקה לסיבוב הופעות בין-לאומי.
"Momma Miss America" הוא קטע אינסטרומנטלי של פול מקרטני מתוך אלבום הסולו הראשון שלו McCartney שיצא בשנת 1970.
השיר הוקלט במלואו בביתו של מקרטני בסנט ג'ונס ווד.
מקרטני אמר ב-1970: "קטע אינסטרומנטלי שהוקלט לגמרי בבית.
המצאתי תוך כדי תנועה - בהתחלה רצף של אקורדים, אחר כך מנגינה למעלה".
מאוחר יותר אמר מקרטני על השיר: "במקור זה היה שני חלקים, אבל הם נתקלו אחד בשני במקרה והפכו לאחד".
פול מקרטני - פסנתר, גיטרה בס, גיטרות אקוסטיות וחשמליות, תופים
"Mon amour pour toi" (בעברית: "אהבתי אלייך") הוא סינגל שהוקלט על ידי הזמר הבלגי פוד לקלרק.
השיר ייצג את בלגיה באירוויזיון 1960.
השיר בוצע לראשונה בבחירת השיר והזמר הבלגי לאירוויזיון 1960, שנערכה ב-24 בינואר 1960.
השיר זכה במקום הראשון בתחרות ונבחר כשיר שייצג את בלגיה באירוויזיון 1960, שם הוא בוצע על ידי פוד לקלרק.
ב-29 במרץ 1960 הופיע לקלרק על בימת האירוויזיון.
הוא שר חמישי בסדר ההופעות, לפני נורווגיה ואחרי דנמרק.
לאחר ספירת הקולות הגיע לקלרק למקום השישי עם 9 נקודות.
Moon River (בעברית "נהר הסהר") הוא שיר שנכתב על ידי ג'וני מרסר והנרי מנסיני בשנת 1961 עבור הסרט "ארוחת בוקר בטיפאני".
השיר מושר בסרט על ידי השחקנית הראשית אודרי הפבורן המגלמת את דמותה של הולי גולייטלי.
השיר זכה בפרס אוסקר לשיר המקורי הטוב ביותר בעקבות כך שהיה בסרט זה.
השיר זכה גם בשני פרסי גראמי לתקליט השנה ושיר השנה.
השיר זכה להצלחה רבה ולגרסאות כיסוי רבות.
בעקבות הפופולריות של השיר, קראה סוואנה שבג'ורג'יה (העיר שבה נולד מרסר), לאחד הנהרות שבקרבתה "נהר מון" (נהר הירח) על שם השיר.
אנדי ויליאמס אשר הקליט את השיר קרא לחברת ההפקה שלו במיזורי "מון ריוור" על שם השיר.
השיר מספר על שני חברים המטיילים על גדת נהר בשם מון .
בשיר נעשה שימוש בביטוי "Huckleberry friend" ("חבר האוכמניות") אשר זכה לפופולריות בעקבות השיר.
בראיון שערך ציין מרסר כי נהג ללכת בילדותו לקטוף אוכמניות עם חברים על גדת הנהר ועל כך מדבר השיר.
הביטוי "חבר אוכמניות" מקורו עוד בראשית המאה ה-19 במדינות הדרום של ארצות הברית ומשמעו מצד אחד "אדם שניתן לסמוך עליו" ומצד שני "אדם שאין לו חשיבות מיוחדת".
מארק טוויין בספרו הרפתקאותיו של האקלברי פין, המספר על החברות בין תום סוייר והאקלברי פין, הכיר כנראה ביטוי זה ובעטיו נתן לגיבור הספר את שמו.
ככל הנראה מרסר הושפע בכתיבת השיר מהביטוי הדרומי או מספרו של מארק טוויין.
גרסת הסרט ארוחת בוקר בטיפני
השיר נכתב עבור אודרי הפבורן והותאם במיוחד למנעד הקולי שלה.
במקור כלל השיר את השורה "I'm Holly, like I want to be / like Holly on a tree back home...", המתייחסת לשמה של גיבורת הסרט הולי גולייטלי אשר גולמה על ידי הפבורן, אולם בהמשך שונה השיר להתאים לתמת הסרט.
בתחילת הסרט מושמעת גרסה אינסטרומנטלית של השיר, ובאמצעו ישנה סצנה בה יוצא פול פרד וארג'אק (המגולם על ידי ג'ורג' פפארד) למדרגות החרום של דירתו ורואה את הולי גולייטלי (המגולמת על ידי הפבורן) שרה את השיר בעודה מנגנת בגיטרה.
בעת עריכת הסרט הוחלט למחוק סצנה זו אולם הפבורן התנגדה נמרצות למחיקה ובסוף הושארה הסצנה.
יחד עם זאת השיר המושר על ידי הפבורן לא נכנס לפסקול הרשמי של הסרט, ובמקומו מושמעת בפסקול מקהלה השרה את השיר.
רק לאחר מותה של הפבורן בשנת 1993 יצא אלבום המכיל את שירתה של הפבורן, שנקרא "Music from the Films of Audrey Hepburn".
את השיר שר הזמר אנדי ויליאמס והוא נודע בעיקר הודות לשיר זה.
בין הזמרים והלהקות שהקליטו גרסאות כיסוי של השיר ניתן למנות את פול אנקה, לואי ארמסטרונג, ג'ודי גרלנד, מוריסיי, R.E.M., פרנק סינטרה, ברברה סטרייסנד, וסטלייף, אלטון ג'ון, פרנק אושן, ג'ייקוב קולייר וביונסה.
ג'ניפר לאב יואיט הקליטה גרסה של השיר במסגרת הסרט הביוגרפי סיפורה של אודרי הפבורן.
השיר מופיע בפסקול הסרט קצין וג'נטלמן משנת 1982.
השחקן צ'בי צ'ייס שר את השיר בסרט "פלטש" משנת 1985.
בסדרה משפחת סימפסון בפרק "בארט בדרכים" נלסון מונטז, מעריץ של הזמר אנדי ויליאמס מכריח את ברט להגיע לעיר ברנסון (Branson) שבמדינת מיזורי על מנת לשמוע את ויליאמס שר את השיר.
בסרט דו"ח מיוחד מושמע השיר ברקע אחת הסצנות.
השיר מושמע בסרט נולד בארבעה ביולי משנת 1989 בסצנה בה רון קוביק (המגולם על ידי טום קרוז) ודונה (המגולמת על ידי קיירה סג'וויק) רוקדים.
בסצנה בהמשך הסרט שר טום קרוז את השיר.
בסדרה סקס והעיר הגדולה כאשר מר ביג מחליט לעזוב את קרי ברדשאו ולעבור לקליפורניה הוא משמיע לה תקליט עם שיר זה, ולבסוף משאיר לה את התקליט למקרה שהיא "תרגיש בודדה".
השיר מופיע בפסקול של הסרט אליזבתטאון.
נעימת השיר מופיעה בסרט נערה בהפרעה משנת 1999
השחקנית מליסה בנויסט מבצעת את השיר בעונה השלישית של הסדרה "הפלאש", בפרק 17 (Duet) בה היא מתארחת בתפקיד סופרגירל.
בשנת 2018 הוציאה חברת התכשיטים טיפאני חידוש לשיר המבוצע על ידי אל פנינג והראפר ASAP Rocky.
השיר יצא לכבוד קולקציה באותו שם ובקמפיין מככבות מבצעת השיר המחודש, והרקדנית מאדי זיגלר.
Moonflower (מונפלוור, בתרגום לעברית: פרח ירח) הוא אלבום כפול של להקת סנטנה.
באלבום זה שולבו רצועות שהוקלטו בהופעות, ורצועות שהוקלטו באולפן.
גרסת הכיסוי של סנטנה ל"She's not there", להיטם של הזומביס מ-1964, הצליחה והגיעה למקום ה-27 בבילבורד בארצות הברית.
באלבום זה שולבו סגנונות מוזיקה שונות בהם: רוק לטיני ובלוז רוק.
האלבום זה אף הגיע למקום העשירי במצעד הבילבורד 200, ובהמשך הגיע למעמד פלטינה.
בשנת 2003 פורסמה גרסה חדשה לאלבום, ובה שלוש רצועות שלא פורסמו באלבום המקורי.
חוזה "צ'פיטו" אריאס - כלי הקשה, ושירה
פאבלו טלז - גיטרה בס, ושירה
דייוויד מרגן - בס, ושירה
ראול רקוו - כלי הקשה
מוּדֶל (מאנגלית: Moodle, ראשי תיבות של Modular Object-Oriented Dynamic Learning Environment) היא תוכנה חופשית שמשמשת כמערכת מקוונת (מבוססת ווב) להוראה או למידה משולבת מחשב.
המערכת פותחה במקור על ידי מרטין דוג'יאמס מאוסטרליה, שעבד כאחראי תחום טכנולוגיה באוניברסיטת קרטין.
כיום מפתחת אותה חברת Moodle Ltd האוסטרלית, המורכבת מצוות ליבה של 35 אנשים ועוד מאות מפתחים מרחבי העולם.
מערכת מודל מבוססת קוד פתוח ומשמשת לניהול קורסים אשר ידועה גם כמערכת לניהול למידה (LMS) או סביבת למידה וירטואלית (VLE).
המערכת לא דורשת התקנה תוכנה נוספת אצל המשתמש מעבר לדפדפן לשם יצירת תוכני הלמידה והצפייה בהם.
היא כוללת אפשרויות להצגת חומר לימודים, עריכת מבחנים, קבוצות דיון (פורומים) לתקשורת עם תלמידים ומורים אחרים, ועוד.
המערכת מתאימה לקהילת לומדים בקבוצה קטנה וגדולה, ללמידה מקוונת בבתי ספר, במכללות ובאוניברסיטאות, לשיטות למידה והוראה מגוונות.
ל-Moodle מעל 91,000 התקנות של סביבות למידה במוסדות שונים, יותר מ-123 מיליון משתמשים, והיא פועלת ביותר מ-233 מדינות.
מרכז העמוד, לכל אורכו, מכיל את רצף ההוראה/למידה.
באזור זה ניתן להוסיף משאבים ופעילויות.
האזור הנ"ל מחולק לפי יחידות הוראה החל מ-1 ועד למספר אותו מגדיר המרצה או אדמיניסטרטור האתר (מספר זה ניתן לשנות).
זוהי החלוקה לתת-נושאים ובה ניתן להוסיף משאבים ופעילויות על פי רצף ההוראה או על פי הנושאים הנלמדים.
המשבצות בשני צדי הדף הן עזרי הוראה (בלוקים) שתפקידם לסייע ללומדים.
משאבים – אפשרות להעלאה של משאבים כגון קבצים, קישורים, סרטונים, אוספי תמונות ועוד.
לוח הודעות – לשימוש המרצה.
כל ההודעות שהמרצה מעלה ללוח הודעות נשלחים גם באמצעות הדואר האלקטרוני לתאים האישיים של כל תלמידי הקורס.
פורום - קיים מספר סוגי פורומים הבאים לתת מענה לצרכים פדגוגים שונים: פורום "דיון פשוט" בעל נושא יחיד, פורום "כללי" הפתוח בפני כולם, פורום "QA" שמאפשר ללומד לצפות ולהגיב לחבריו רק לאחר ששלח תגובה משלו או פורום בעל שורת שיחה אחת לכל משתמש.
צ'אט – ניתן להוסיף צ'אט לקורס ולקבוע זמנים קבועים שבהם הלומדים והמרצה יהיו נוכחים.
שיעור – יצירת שיעור מקוון המאפשר זרימת השיעור לכיוונים שונים, או לכיוון אחד.
ניתן לשלב שאלות בלימוד ולפי התשובה להחליט לאן השיעור ימשיך.
מטלה - במערכת ישנן מספר סוגי מטלות אותן ניתן להגדיר.
טקסט מקוון – אפשרות ללומדים לכתוב און ליין.
העלאה מתקדמת של קבצים – הגשת המטלה בקובץ או מספר קבצים.
ניתן להגביל את גודל הקובץ ואת הכמות.
פעילות לא מקוונת –מטלה שלא מוגשת במערכת, מאפשר למרצה לנהל את הציונים של הקורס, גם עבור פעילויות שלא מתבצעות במערכת.
מטלת הערכת עמיתים – המאפשר ביצוע הערכת עמיתים בצורה מובנית
מטלת הקלטה – אשף דינמי מלווה את הלומד בהגשה של מטלה מוקלטת או מצולמת
מטלת כתיבה שיתופית בזמן אמת – המאפשר כתיבה שיתופית בזמן אמת על ידי מספר לומדים.
בחירה - אפשרות להציג בפני הלומדים סקר בן שאלה אחת.
רכיב זה משמש גם ככלי לחלוקת הכיתה לצוותי עבודה על פי עניין.
שאלון משוב – מאפשרת יצירה של שאלון משוב המכיל שאלות מסוגים שונים וקבלת משוב מיידי מהלומדים.
המרצה מגדיר את תצוגת התוצאות על פי שיקול דעתו.
האם יוצגו בכלל בפני הלומדים?
ואם כן – האם התוצאות יהיו אנונימיות או שמיות.
גלריית תמונות - העלאת תמונות לגלריה נעשית על ידי הלומדים לפי ההנחיה של המרצה.
ניתן גם לחסום את האפשרות שהסטודנטים יוסיפו תמונות לגלריה והתמונות תהיינה לצפייה בלבד.
אגרון מונחים - מאפשרת ללומדים ליצור ולתחזק רשימה של הגדרות, בדומה למילון.
ברשומות ניתן לערוך חיפוש או לדפדף בהם, בפורמטים שונים.
ניתן לאפשר יצירה אוטומטית של קישורים לרשומות הללו מכל רחבי סביבת הלמידה.
בוחן - מאפשרת תכנון ועריכת בחנים המורכבים משאלות אמריקאיות ושאלות בעלות תשובות קצרות.
שאלות אלה נשמרות בבסיס נתונים המחולק לקטגוריות, ואפשר לעשות בהן שימוש חוזר בתוך הקורס או אפילו בקורסים אחרים.
אפשר להרשות מספר ניסיונות לפתרון הבחנים.
כל ניסיון מתויג באופן אוטומטי והמרצה יכול לבחור אם לתת לתלמיד משוב או לגלות בפניו את התשובות הנכונות.
המודול הזה כולל בחובו שרותי בדיקה ונתינת ציון.
דוחות פעילות - מאפשר מעקב אחרי פעילות הלומדים בקורס הנלמד.
ניתן להשתמש בדוחות אלה להערכה וקבלת משוב מידי בעיקר לגבי פעילויות אינטראקטיביות בתוך הקורס.
הדו"חות המופקים מאפשרים מעקב על-פי שם המשתמש, סוג הפעילות ועל-פי זמן כרונולוגי.
עבור כל לומד נוצר באופן דינמי פורטפוליו דיגיטלי המכיל את התוצרים ותיעוד של כל הפעילות שביצע בסביבת הלמידה.
להלן שלבים עיקריים לעיצוב קורס Moodle:
1. תכנון מראש: הגדרת מטרות הלמידה
לפני התחלת העיצוב בפועל, חשוב להגדיר את מטרות הקורס בצורה ברורה.
יש לשאול: מי קהל היעד של הקורס, מה הלומדים אמורים לדעת ולעשות בסיומו, כיצד תימדד הצלחתם.
צרו מבנה קורס ברור ואינטואיטיבי.
השתמשו במבנה היררכי (לדוגמה: לפי שבועות או נושאים).
דאגו שהלומדים יוכלו לנווט בקלות בין הפעילויות והתכנים.
3. עיצוב חזותי ברור ואטרקטיבי
בחרו תבנית (Theme) מתאימה ב-Moodle (תבניות מסוימות מציעות עיצוב ידידותי יותר).
הימנעו מעומס חזותי ושמרו על עיצוב פשוט ונגיש.
הוסיפו פעילויות אינטראקטיביות כמו: משימות (Assignments) להגשת עבודות, פורומים (Forums) לדיונים קבוצתיים, מבחנים (Quizzes) להערכת הבנה, צ'אטים (Chats) לתקשורת בזמן אמת.
העלו מסמכים, סרטונים, קישורים ומצגות.
דאגו שהתוכן יהיה מגוון ומתאים לסגנונות למידה שונים (טקסט, מולטימדיה, אינטראקטיביות).
הוסיפו פעילויות המעודדות מעורבות לומדים, כמו: סקרים, מטלות שיתופיות, לוחות קיר (Glossary).
ספקו משוב ברור ומפורט על מטלות.
השתמשו בכלי ההערכה של Moodle, כמו Gradebook, למעקב אחר הישגים.
Moodle מאפשר התאמה אישית של חוויית הלמידה:
העניקו הרשאות שונות למשתמשים (לומדים, מרצים, מנהלי קורס).
הוסיפו חוקים מותאמים אישית (כמו פתיחת יחידה רק לאחר השלמת קודמת).
9. בדיקות שוטפות ושיפור מתמיד
בדקו את הקורס לפני העלאתו לסטודנטים.
אספו משוב מהלומדים ושפרו את הקורס בהתאם.
10. מעקב אחר מעורבות לומדים
Moodle מספק דוחות שמאפשרים לבדוק מי מהלומדים פעיל וכיצד הם מתקדמים, נצלו את הנתונים לשיפור חוויית הלמידה.
המערכת תורגמה ועוּבּדה לעברית על ידי מכללת שנקר במימון איגוד האינטרנט הישראלי.
מאז היא מצאה את דרכה לשימוש בכל מערכת ההוראה האקדמית בארץ - האוניברסיטאות, המכללות, ובמערכת החינוך, כאשר משרד החינוך מאפשר לכל מורה להפעיל קורס Moodle עם הכיתה שלו.
רשתות חינוך כמו אורט ישראל, עמל ואמית עושות אף הן שימוש במערכת בבתי הספר שלהן.
מערכת Moodle החליפה בכל המוסדות האקדמיים את מערכת HighLearn של בריטניקה.
בארגונים עסקיים המערכת משמשת לניהול תהליכי למידה.
אחת הדוגמאות לשימוש המערכת בארגונים עסקיים היא תחת ארגוני חירום כגון מגן דוד אדום שמשתמשים במערכת לצורכי הדרכה ולימוד הכשרות רפואיות את אנשי הארגון עצמם ואת הציבור הרחב.
בחלק מהארגונים משתמשים בתוכנת Totara LMS, שהיא מערכת שפותחה על ידי מספר חברות בריטיות על בסיס Moodle ואיננה קוד פתוח.
"Monster" הוא הסינגל השלישי הרשמי של אמן ההיפ הופ האמריקאי קניה וסט, מתוך אלבום הסטודיו החמישי שלו, My Beautiful Dark Twisted Fantasy.
בשיר משתתפים מספר רב של זמרים: ג'יי זי, ריק רוס, בון איבר וניקי מינאז'.
הוא הופץ לראשונה להורדה חינם מיוזמתו של וסט, G.O.O.D.
Fridays, שבה הוציא בכל יום שישי שיר חדש להורדה חינמית עד יציאת האלבום.
הוא הופץ לחנות ה-iTunes רשמית ב-23 באוקטובר 2010.
השיר מכיל קצב סינתסייזר ברקע, שחוזר לאורך כל השיר.
השיר הוקלט בהוואי, ורובו נכתב על ידי וסט במטוס בדרך לשם.
וסט שיבח את הפסקה של מינאז', באמרו "זה היה היום שבו ניקי מינאז' הרוויחה את הכבוד שלי אליה בתור תמלילן.
לפני יום זה היא הייתה בדרנית גדולה, אבל בשבילי להגיע לסטודיו ולראות אותה כותבת את הפסקה שלה בסטודיו עם שתי העיניים שלה, ידעתי שזאת הולכת להיות אחת הפסקאות הטובות ביותר של השנה."
הביקורות על השיר היו חיוביות במיוחד, כשרוב המבקרים החמיאו למינאז' על הפסקה היוצאת מן הכלל שלה.
השיר נבחר ל"שיתוף הפעולה של השנה" על ידי אתר חדשות ההיפ הופ, HipHopDX, והוורס של מינאז' נבחרה ל"וורס השנה" באותו האתר.
השיר נערך גם בהופעה של הראפרים ג'יי זי ואמינם בסיור ההופעות שלהם, Home & Home, על ידי וסט, מינאז' וג'יי זי.
השיר קיבל את תואר הפלטינה על ידי איגוד תעשיית ההקלטות האמריקאי.
לשיר יצא קליפ שהופץ ב-4 ביוני 2011 באתר הרשמי של וסט.
טריילר לקליפ הופץ באינטרנט ב-8 בדצמבר 2010, וגרסה לא גמורה של הקליפ הודלפה לרשת ב-30 בדצמבר 2010, שעוררה דיונים סוערים בנושא.
בקליפ, באורך של כ-6 דקות, מופיעה סדרת סצנות מבעיתות: דוגמניות תלויות משתלשלות מהתקרה בשרשראות, וסט שר בזמן שמחזיק ראש כרות של אישה, ידיים כרותות מדממות, וג'יי זי שר בזמן שאישה עירומה מתה נמצאת על ספה.
לאחר מכן הקליפ ממשיך כשניקי מינאז' נכנסת לחדר וחוקרת את ה"אלטר אגו בעל הפאה הוורודה" שלה, שקשור לכיסא.
סולן בון איבר, ג'סטין ורנון אינו מופיע פיזית בקליפ.
Monster (בעברית: מפלצת) הוא אלבומם התשיעי של להקת הרוק אלטרנטיבי אר.אי.אם.
האלבום יצא לאור ב-26 בספטמבר 1994. הסגנון המוזיקלי באלבום שונה באופן מהותי מ-2 קודמיו (Out of Time ו-Automatic for the People) ומתאפיין בקול רועש ובעיבודים פשוטים.
במצעדי הפזמונים בארצות הברית ובבריטניה, נכנס האלבום היישר אל המקום הראשון, ופחות משנה לאחר צאתו קיבל האלבום מעמד של אלבום זהב ופלטינה ב-8 מדינות.
האלבום לווה גם בסיבוב ההופעות הראשון של הלהקה מאז 1989. חמישה שירים מהאלבום יצאו כסינגלים.
שנה לפני צאת האלבום, חברי הלהקה נפגשו והחליטו על הוצאת אלבום בעל צליל מחוספס יותר וסיבוב הופעות עולמי שיבוא בעקבותיו.
ההקלטות החלו בניו אורלינס ובאטלנטה כאשר פעמים רבות השירים הוקלטו בצורה "חיה" - כאשר כל חברי הלהקה מנגנים באותו הזמן, על מנת להתרגל מחדש להופעות בפני קהל.
תהליך הקלטת האלבום הופסק מספר פעמים בשל מחלת חברי הצוות ומותם של ריבר פיניקס וקורט קוביין, שהיו חברים אישיים קרובים של סטייפ ושל שאר הלהקה.
השיר Let me In מהאלבום הוקדש לקוביין והאלבום כולו הוקדש לפיניקס.
אחותו של פיניקס, ריין, תרמה מקולה לשיר Bang and Blame.
בשל עיכובים שונים בלוח הזמנים המתח בין חברי הלהקה גבר עד כדי מצב בו הלהקה כמעט התפרקה.
לאחר 6 שנים בהם לא היו בדרכים, החליטו חברי הלהקה להקדיש את שנת 1995 לסיבוב הופעות בכל העולם.
ההופעות הראשונות התקיימו בינואר של אותה השנה באוסטרליה ולאחר מכן באירופה ובאמריקה.
אתרי ההופעות כללו בעיקר אצטדיונים ופסטיבלים גדולים.
מופעי החימום במהלך סיבוב ההופעות כללו את הקרנבריז, סוניק יות' ורדיוהד.
העומס הרב והנסיעות התכופות נתנו אותותיהם על חברי הלהקה - ראשון היה המתופף ביל ברי שלקה במפרצת מוחית במהלך הופעה בלוזאן (שווייץ) ב-1 במרץ.
מייק מילס נאלץ לעבור ניתוח בחודש יולי וחודש לאחר מכן סבל הסולן סטייפ מבקע.
למרות האירועים הללו, סיבוב ההופעות נמשך וב-9 באוגוסט הופיעה הלהקה באצטדיון רמת גן בישראל.
רוב השירים מאלבומם הבא, New adventures in Hi-Fi, הוקלטו במהלך סיבוב ההופעות.
בגרסת התקליט והקלטת של האלבום, הצד הראשון הכולל את שירים 1-6 נקרא "Head side" והצד השני נקרא "Tail side" (על שם שני צדדיו של מטבע).
ביל ברי - תופים, כלי הקשה, גיטרה בס, קולות
פיטר באק - גיטרה, עוגב
מייק מילס - גיטרה בס, פסנתר, עוגב, גיטרה, קולות
Moon Time היא תוכנית טלוויזיה מסוגת שעשועון רוויה בחידונים, ששודרה בערוץ 10 בשידור חי מבודפשט שבהונגריה.
הפורמט שבו "Moon Time" משודרת משודר בכ-60 מדינות בעולם, כל מדינה בשפתה, ועם הצוות הלאומי שלה (מנחים ועורכי התוכנית).
האולפנים, אנשי ההפקה והצלמים הם הונגרים.
הרעיון הוא חידוש לרעיון שנוסה בעבר, בתוכנית מצלצלים, של שימוש ב"שעות המתות" שבלוח השידורים, בהן כמות הצופים מועטה ומחירי הפרסום זולים, כמקור הכנסה הממומן ישירות על ידי הצופים.
העיקרון הכלכלי שמאחורי התוכנית הסתמך על העובדה שחלק מההוצאות התפעוליות של ערוץ הטלוויזיה כולל שידור בשעות בעלות מדרוג נמוך, וכל הכנסה שניתן לייצר בשעות אלה, מהווה רווח נקי.
מקור הפורמט הוא בשידורים של ערוץ חידונים ייעודי בשם 9Live בגרמניה, אשר התיימר להיות ערוץ החידונים הראשון בעולם.
השידורים החלו בספטמבר 2001. לאחר עלייתו של ערוץ זה, קמו ערוצים נוספים דומים ברחבי העולם, אשר שידרו אף הם תוכניות בפורמט זה.
חלק מערוצים אלו שידרו באמצעות לוויין תקשורת באופן רציף לאורך היממה, וחלקם הועברו בשעות שידור "מתות" על ידי ערוצי טלוויזיה שונים, בתמורה לחלק מהרווחים.
סוג תוכניות זה הגיע לראשונה לערוץ 10 בשנת 2007. בשנה זו עלתה לשידור התוכנית מצלצלים.
מאוחר יותר, העלו זכייניות ערוץ 2 תוכניות דומות גם הן.
בשנת 2008, ירדו כל התוכניות מסוג זה משידור בישראל.
בשנת 2013, הוחלט בערוץ 10 להעלות גרסה חדשה של התוכנית תחת השם Moon Time.
בתחילה שודרה התוכנית שישה ימים בשבוע (למעט במוצאי שבת), עם תום שידור תוכניות הערב, סביב השעה 00:30. אורך התוכנית היה כשעתיים.
בשלב מסוים הוחלט להעתיק את שעת השידור של התוכנית לשעה מאוחרת יותר, לאחר השידור החוזר של התוכנית לונדון וקירשנבאום.
ב-7 בפברואר, שונה מעט הקונספט של התוכנית.
שמה הוסב ל"חכם בלילה", וההנחיה בוצעה בזוגות.
כמו כן השידור הצטמצם לסוף שבוע בלבד.
עם זאת, בחודש זה החלה התוכנית להיות משודרת באופן בלתי סדיר, עד כי נעלמה לחלוטין, ללא כל הודעה רשמית מטעם ערוץ 10.
התוכנית היא תוכנית חידונים לקהל הצופים מהבית.
התוכנית מוגשת על ידי מנחה צעירה ומצולמת באולפן צבעוני.
רוב התוכנית מורכב ממונולוג ארוך ומאולתר של המנחה, שעיקרו שידול של הצופים להשתתף והסברים על החידות המוקרנות.
סכומי הזכייה בתוכנית מוזכרים באופן תדיר, ואף מועלים ככל שהזמן עובר, וזאת על מנת לנסות ולשכנע הצופים להשתתף.
מספר שיחות הטלפון המגיעות לאולפן מדוד מאוד, וזאת על מנת לתת לצופים הרגשה שאין להם מתחרים, ושהפרס עומד ומחכה רק להם.
אפקט זה מועצם על ידי מונולוג מעודד של המנחה.
הפסקול של התוכנית מורכב ממוזיקה המשתנה ככל שהחידה מתקדמת.
בתחילה יש מוזיקה נעימה, אך ככל שהזמן מתקדם, המוזיקה מתחלפת למוזיקה המשרה אווירה מותחת.
כמו כן יש שימוש באפקטים, כגון תופים, תקתוק שעון וצילצולי טלפון.
על מנת להשתתף בתוכנית, על הצופים להתקשר למספר טלפון בחו"ל, בעלות של שישה שקלים, ולענות על שאלת ידע כללי מהר ככל האפשר.
הצופים המתקשרים מדורגים על פי המהירות בה ענו לשאלת הידע הכללי, והמועמד לעלות לשידור הוא העומד בראש הדרוג.
באופן זה אין לכאורה כל אלמנט של מזל בתוכנית, והיא אינה נחשבת למשחק מזל.
כלקח מהגרסה הקודמת של התוכנית, מצלצלים, ומהביקורת הרבה שהוטחה בה, מושם דגש על שקיפות בנוגע לתנאי ההשתתפות בתוכנית ואופן בחירת הצופה שעולה לשידור.
כך למשל, מוצג על המסך חלק ממספר הטלפון של הצופה אשר נמצא בראש הדרוג.
כמו כן מוצג באופן ברור כי ההשתתפות מותרת רק לבני 18 ומעלה.
החידות בתוכנית מתחלקות לשני סוגים עיקריים:
חידות פשוטות, שמטרתן להראות לצופים שיש אפשרות קלה להרוויח את הפרס.
דוגמה לכך היא בקשה למצוא שם של עיר או בעל חיים כלשהו במטריצת אותיות המופיעה על המרקע.
חידות אמביוולנטיות, הנתונות לפרשנות סובייקטיבית של הצופה, כגון סיכום של ספרות ומספרים הנמצאים בתבנית גאומטרית, כאשר חלק מהספרות מוסתר חלקית, ובתמונה מופיעים סימנים אשר נתונים לפרשנות.
התוכנית אינה מתיימרת להיות תוכנית איכות או להגיע למדרוג גבוה.
מטרת התוכנית היא כלכלית – להגיע להכנסה מקסימלית ולהוצאה מינימלית.
ההכנסות מגיעות מהצופים המבקשים להשתתף בתוכנית.
כל משתתף המבקש להשתתף, משלם עלות השתתפות של 6 שקלים.
הצופה מתקשר ונדרש לענות על חידת ידע, במהירות המקסימלית.
הצופה המהיר ביותר בכל תקופת זמן עולה לשידור.
על מנת לחסוך בהוצאות, התוכנית משודרת מאולפנים בהונגריה, אשר עלות השימוש בהם לשעה זולה ביחס לאולפנים בישראל.
בנוסף מסיבות כאלה ואחרות הפצה וצילום של תוכנית שכזו בארץ היא אינה חוקית
Monolith Productions (או בקיצור Monolith) היא חברת פיתוח משחקי מחשב השוכנת בקירקלנד שבוושינגטון.
Monolith ידועה בשל פיתוח מנוע המשחק הגרפי Lithtech, אשר שימש אותה ברוב משחקיה.
בין 1997 ו-1999 עסקה החברה גם בהוצאה לאור של משחקים, אשר פותחו או על ידי, ה או על ידי חברות צד שלישי.
החברה נוסדה באוקטובר 1994 ומשחקה הראשון היה Blood.
הרישיון על הטכנולוגיה שפותחה ב-Monolith נתון כיום לחברת Touchdown Entertainment.
בשנת 2004 נרכשה החברה על ידי חברת Warner Bros.
במהלך הזמן הוציאה החברה משחקים המתאימים לפלטפורמות משחק שונות כדוגמת, DOS, Amiga, Xbox, חלונות ולינוקס.
Monstercat (תעתיק: מונסטרקאט, תרגום חופשי: חתול-מפלצת), היא חברת תקליטים קנדית, המפיצה מוזיקת דאנס-אלקטרונית.
החברה נוסדה ב-2011 על ידי מייק דארלינגטון ג'יימס לאוסינק וארי פאונונן.
ביולי 2011, הקימו מייק דארלינגטון (מנכ"ל החברה), ושותפו אריק פאונונן (כיום מנהל בכיר בחברה) את ערוץ היוטיוב של מונסטרקאט, בתור מדיה לשיתוף ולקידום המוזיקה שלהם ושל חבריהם.
השניים החלו ליצור אלבומי אוסף כדי לספק לאמנים המוציאים שירים בחברה דרך אשר דרכה יוכלו להפחית את התחרות ביניהם.
אלבום האוסף הראשון של מונסטרקאט, "Launch Week" הכיל שבעה מפיקי מוזיקה אלקטרונית.
בדצמבר 2011, חתמו במונסטרקאט Krewella, צמד יוצרות מוזיקה אלקטרונית מוכר לאותה התקופה משיקגו, אילינוי.
"Killin' It" היה הסינגל הראשון של קרואלה בחברה.
מונסטרקאט קידמו את קרואלה במספר קמפיינים במדיה החברתית, וחברו יחד עם שפע ערוצי קידום שירי מוזיקה אלקטרונית ביוטיוב.
Krewella הקפיצו את מונסטרקאט והפכו אותם לחברת תקליטים פופולרית בהרבה משהייתה.
בדצמבר 2014, השיקו מונסטרקאט תחנת רדיו דיגיטלית הפועלת בלייבסטרים דרך האתר Twitch.tv.
כל שנה, מוציאה מונסטרקאט מספר אלבומי אוסף, כאשר האחרון בהם היה 029 - Havoc, האלבום ה-29 במספר.
Monsters (בעברית: מפלצות) הוא סינגל של הזמרת הפינית שרה אלטו, אשר ייצג את פינלנד באירוויזיון 2018. השיר יצא לאור ב-9 בפברואר 2018, כסינגל הראשון של אלטו מתוך אלבום המוזיקה הבין-לאומי הראשון של אלטו.
עם יציאתו נכנס השיר אל המקום ה-14 במצעד שבפינלנד, ושבוע לאחר מכן ירד אל המקום ה-15.
השיר נכתב על ידי שרה אלטו, ג'וי דב, קי פיצג'רלד ולינאה דב והולחן על ידי אלטו גם כן.
ה-UMK התנהל בשנה זו בצורה שונה, ולאחר ששרה אלטו נבחרה בבחירה פנימית, ב-UMK נבחר השיר בלבד.
שירי התחרות יצאו לאור בהדרגה – כל שבוע ביום חמישי שיר נוסף.
ראשון פורסם השיר הנבחר – "Monsters", ואחריו יצאו שני שירים נוספים – "Domino", ו-"Queens".
בחירת השיר המנצח נקבעה באמצעות שקלול הצבעות הקהל ופאנל שופטים בין-לאומיים.
השיר "Monsters", זכה ברוב הקולות ונבחר לייצג את פינלנד באירוויזיון 2018.
עם השיר הופיעה שרה אלטו בחצי הגמר הראשון של אירוויזיון 2018, שם ייצגה את פינלנד.
לאחר שהופיעה אלטו עם השיר, פורסמה רשימת מיקומי השירים, שם התברג השיר במקום ה-10, עם כ-108 נקודות בסך הכול.
בעקבות כך, עלתה אלטו לגמר, שם ביצעה את השיר בשנית, וסיימה במקום ה-25 עם כ-46 נקודות בסך הכול.
מקוםתאריך יציאהפורמטחברת תקליטיםפינלנד9 בפברואר 2018הורדה דיגיטליתוורנר מיוזיק גרופ
Monopoly הוא סינגל שהוקלט על ידי הזמרת-יוצרת האמריקאית אריאנה גרנדה, בשיתוף עם הזמרת-יוצרת ויקטוריה מונה.
השיר יצא לאור ב-1 באפריל 2019, על ידי חברת התקליטים ריפבליק רקורדס כסינגל שלא מתוך אלבום.
השיר הגיע למקום ה-69 במצעד הבילבורד הוט 100.
השיר נכתב על ידי אריאנה גרנדה, ויקטוריה מונה, צ'ארלס אנדרסון, מייקל פוסטר וטים סובי והופק על ידי סושיאל האוס וטובי.
מונה עבדה בעבר עם גרנדה מספר פעמים, בהן כתבו יחד את השירים "", "", "" וכולי.
בנוסף לכך, עלה השיר לרשת הזרמת המדיה ספוטיפיי בסמוך לצאתו.
"Monster" (בעברית: "מפלצת") הוא שיר של הזמרת-יוצרת האמריקאית ליידי גאגא, מתוך המיני-אלבום השלישי שלה, The Fame Monster.
השיר יצא לאור ב-18 בנובמבר 2009, ביחד עם צאתו של המיני-אלבום.
השיר הוא שיר הנושא של המיני-אלבום.
השיר הגיע אל המקום השישי במצעד השירים שבהונגריה.
השיר נכתב על ידי ליידי גאגא, רד וואן וספייס קובוי, הולחן על ידי גאגא והופק על ידי גאגא ורד וואן גם כן.
השיר כשמו, מדבר על מפלצת (מטפורה) שגורמת לגאגא להתנהל ולהתקיים בצורה מסוימת, תוך שיש בו אזכור ללהיטה "Just Dance", שיצא בשנת 2008.
כמה שנים לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-42 מיליון השמעות.
במצעדים זכה השיר להצלחה רבה למרות שלא יצא כסינגל, תוך שנכנס למקום השישי במצעד השירים שבהונגריה.
במצעד המוזיקה האוסטרלי התברג במקום ה-80, במצעד הסינגלים הבריטי התברג במקום ה-68, ובמצעד השירים מתחת להוט 100 התברג במקום ה-12.
Mood Ring (מעוצב: ; בעברית: טבעת מצב רוח) הוא סינגל שהקליטה הזמרת-יוצרת האמריקאית בריטני ספירס.
השיר היה זמין לרכישה ולקנייה כבר ב-14 בספטמבר 2016, בעת שהוציאה ספירס את המהדורה היפנית של אלבומה Glory ובהמשך, יצא לאור ב-29 במאי 2020, כסינגל רשמי מתוכו, על ידי חברת התקליטים תקליטי RCA.
השיר יצא כסינגל במסגרת השקתו המחודשת של האלבום, בה הושקה גם עטיפה חדשה עבורו.
השיר נכתב על ידי דיג'יי מאסטרד, ניקולס אודינו, וויטי וורבריק, לואיס יוז, ג'ון אשר ומלאני פונטנה והופק על ידי דיג'יי מאסטרד.
כותבי השיר ג'ון אשר ומלאני פונטנה הם מעריצים של ספירס.
ספירס הקליטה את השיר ביוני 2015. פונטנה, ששהתה בפינלנד בזמן הקלטתו, לא הצליחה להגיע להקלטות, אך טענה כי לספירס לקח שעה אחת בלבד להקליט את השיר כולו, מה שאומר לטענתה שהזמרת "מכירה את השיר מבפנים ומבחוץ".
השיר עצמו לא נכלל במהדורה הרגילה או במהדורת הדלוקס של האלבום, אלא נכלל כרצועת בונוס במהדורה היפנית בלבד.
למרות שלא הופיע בגרסה הרגילה של האלבום, ספירס טענה כי השיר הוא אחד מהאהובים עליה באלבום ותיארה אותו כ-"מעורר מצב רוח וסקסי".
בעקבות קמפיין #JusticeForGlory, שהושק על ידי מעריציה במדיה החברתית במהלך מגפת הקורונה, הזמרת חשפה את עטיפת האלבום החדשה ב-8 במאי 2020 - ארבע שנים לאחר צאתו המקורית.
השיר "Waterbed" של צמד הדיג'יים הצ'יינסמוקרס כולל בתוכו קטעים מתוך שיר זה.
השיר יצא בסמוך לצאת אלבום האולפן השישי של הזמרת-יוצרת האמריקאית ליידי גאגא, Chromatica.
השיר הגיע למקום השני במצעד האייטונס שבארצות הברית, כשלמקום הראשון הגיע השיר "Rain on Me" של גאגא ואריאנה גרנדה.
בהמשך, הצליח השיר לכבוש את פסגת המצעד, בה נשאר למשך זמן מה.
האודיו הרשמי של השיר פורסם בערוץ היוטיוב של ספירס ב-29 במאי 2020, בסמוך לצאתו כסינגל.
באודיו ניתן לראות את עטיפת האלבום.
מדינהתאריך יציאהפורמטגרסהחברת תקליטיםמקורעולם29 במאי 2020הורדה דיגיטלית • הזרמת מוזיקהמקוריתתקליטי RCA26 ביוני 2020רמיקסהולנד27 ביוני 2020רדיו להיטים עכשווייםמקוריתאיטליה10 ביולי 2020
Monster (בעברית: מפלצת) הוא מיני-אלבום הבכורה של רד ולווט – איירין & סולגי; להקת הבת של רד ולווט.
המיני-אלבום יצא לאור ב-6 ביולי 2020 בהוצאת SM אנטרטיינמנט ודרימוס אשר הייתה לחברה המפיצה בדרום קוריאה.
המיני-אלבום כולל שש רצועות, ביניהן שיר הנושא, "Monster", והסינגל השני שהופץ מאוחר יותר, "Naughty".
המיני-אלבום הגיע למקום השני במצעד האלבומים הדרום קוריאניים.
ב-21 באפריל 2020, החברה SM אנטרטיינמנט אימתה כי איירין וסולגי יתאחדו ויהיו להקת הבת הראשונה של רד ולווט.
בהמשך, נודע כי השתיים התכוננו לקראת הוצאת המיני-אלבום הראשון שלהן בסביבות יוני 2020. הוצאת המיני-אלבום נדחתה מ-15 ביוני ל-6 ביולי בטענה שהוא היה זקוק להפקה ועריכה נוספת, במטרה להשיג "איכות מוזיקלית גבוהה יותר".
על פי הנתונים שך Hanteo, Monster נמכר בלמעלה מ-80,000 עותקים ביום הראשון לצאתו, ובנוסף שבר את שיא המכירות של המיני-אלבום השישי של הלהקה, The ReVe Festival: Day 1; השיא עמד על 45,080 עותקים ביום הראשון ו-71,431 עותקים בשבוע הראשון שלו.
הוא גם הפך למיני-אלבום (אשר הופץ על ידי להקת בת של להקת בנות) הנמכר ביותר בכל הזמנים, כשהוא עוקף את Twinkle של גירלז ג'נריישן-TTS.
המיני-אלבום נמכר ב-100,000 עותקים תוך פחות משלושה ימים.
הוא קיבל את תואר הפלטינה בעקבות מכירות העולות על 55,000 עותקים בפלטפורמת המוזיקה הגדולה בסין, QQ Music .
המיני-אלבום הגיע למקום הראשון במצעד האלבומים של אייטונס ב-52 מדינות.
אזור מכירות דרום קוריאה 206,394
מדינה תאריך יציאה פורמט חברת תקליטיםמקור קוריאה הדרומית 6 ביולי 2020תקליטור • הזרמת מוזיקה • הורדה דיגיטליתSM • דרימוס עולםסטרימינג • הורדה דיגיטלית SM
Moon Safari הוא אלבום האולפן הראשון של צמד המוזיקה האלקטרונית הצרפתית אייר, אשר יצא לאור ב-16 בינואר 1998. Moon Safari שוחרר מחדש ב-14 באפריל 2008 לציון עשור לאלבום, והוא כלל ספר כרוך, דיוידי סרט תיעודי על הצמד ותקליטור נוסף עם הופעות חיות ורמיקסים.
Moon Safari זכה לשבחים על ידי המבקרים.
עד פברואר 2012 האלבום מכר 386,000 עותקים בארצות הברית.
Mood הוא סינגל שהוקלט על ידי הראפר האמריקאי 24kGoldn, בשיתוף הראפר האמריקאי איאן דיור.
השיר יצא לאור ב-24 ביולי 2020, כסינגל מתוך האלבום El Dorado, על ידי חברות התקליטים רקורדס וקולומביה רקורדס.
ב-19 ביולי 2020, פרסם 24KGoldn טיזר לשיר בעמוד האינסטגרם שלו, תוך שחשף את שם השיר ותאריך צאתו.
השיר תואר על ידי ויקי אינויו מ-Earmilk כשיר ממוקד באהבה המספק "תחושה צעירה עם פיתולי פופ מודרניים".
מבחינה לירית, השיר עוסק במערכת יחסים, בה בני הזוג אינם מסתדרים, וזוגתו של הדובר היא "תמיד במצב רוח".
אלכסנדר קול מ-HotNewHipHop כינה את השיר כ"מושלם לקיץ" ואמר ששמו של השיר "בהחלט מתאים לאווירה כשאנחנו מקבלים ביט מושפע מקיץ".
הווידאו קליפ הרשמי של השיר, בבימויו של סבסטיאן סדיגוי, פורסם ב-5 באוגוסט 2020 בערוץ היוטיוב של ש24kGoldn.
הקליפ מציג בתוכו עליות ומורדות באהבה בין אנשים צעירים.
נכון לאוקטובר 2020, הווידאו קליפ עומד על כ-46 מיליון צפיות.
השיר הגיע למקום הראשון במצעד הבילבורד הוט 100, בשבוע הראשון לשהותו, ובכך הפך לשירם הראשון של 24kGoldn ואיאן דיור בהתאמה שהגיע להישג זה.
השיר הגיע גם לצמרת מצעד השירים האלטרנטיביים ומצעד שירי הרוק & אלטרנטיביים .
לאחר ארבעה שבועות בהם היה בראש המצעד, היה גם לשיר המושמע ביותר בפלטפורמות הסטרימינג עם כ-25.3 מיליון השמעות.
השיר מוקם גם בצמרת המצעדים של המדינות אוסטרליה, אוסטריה, קנדה, דנמרק, גרמניה, ניו זילנד, נורווגיה, אירלנד, שוודיה ובריטניה.
השיר זכה למיליוני סרטונים המשתמשים בו בפלטפורמת שיתוף הווידאו טיקטוק.
בנובמבר 2020 ביצע הצמד את השיר בתוכנית האירוח של אלן דג'נרס, "המופע של אלן דג'נרס".
באותו החודש, ביצעו את השיר גם בתוכנית האירוח של ג'ימי קימל, ובטקס פרסי המוזיקה של MTV אירופה 2020.
ב-4 בנובמבר 2020, 24kGoldn הכריז באמצעות טוויטר על רמיקס לשיר.
הרמיקס מציג את איאן דיור, כמו גם את הזמר הקנדי ג'סטין ביבר והזמר הקולומביאני ג'יי באלווין.
הרמיקס יצא לאור ב-6 בנובמבר 2020.
מדינהתוארמכירות מקסיקו (AMPROFON) זהב ×2 70,000
אזורתאריך יציאהפורמטחברת תקליטיםמקורעולם24 ביולי 2020הזרמת מוזיקה • הורדה דיגיטליתקולומביהאוסטרליה28 באוגוסט 2020רדיו להיטים עכשווייםקולומביה • סוניארצות הברית8 בספטמבר 2020רדיו אלטרנטיביקולומביה15 בספטמבר 2020רדיו קצביאיטליה25 בספטמבר 2020רדיו להיטים עכשווייםסוניארצות הברית5 באוקטובר 2020רדיו שירים עכשוויים למבוגריםקולומביה
"Monster" הוא סינגל שהוקלט על ידי הזמרים הקנדים שון מנדס וג'סטין ביבר.
השיר יצא לאור ב-20 בנובמבר 2020, על ידי חברות התקליטים איילנד רקורדס ודאף ג'אם, כסינגל השני מתוך אלבום האולפן הרביעי של מנדס, Wonder.
השמועות של שיתוף פעולה אפשרי בין השניים החלו ביולי 2020, לאחר שמנהלו של ביבר סקוטר בראון פרסם סרטונים של ביבר, מנדס וטורי קלי במהלך ג'אם סשן סביב פסנתר.
באוגוסט 2020, נצפו מנדס, ביבר ובת זוגו של ביבר היילי בולדווין באולפן ההקלטות של אנדרו ואט בלוס אנג'לס.
במהלך ראיון שנערך ב-Capital Breakfast עם רומן קמפ ב-6 באוקטובר 2020, נשאל מנדס האם שיתוף הפעולה צפוי להידחות לספטמבר, והשיב: "האם אתה מנסה לגרום לי לאשר שיש לי שיתוף פעולה עם ג'סטין ביבר?", והוסיף כי זה יהיה "מטורף" עבורו לדחות את זה.
בנוסף, הוא אמר: "אני לא יכול לאשר או להכחיש", אך הוסיף כי מערכת היחסים ביניהם בחצי השנה האחרונה התחזקה, וכי "זה ממש מגניב לקבל אותו כמנטור בהרבה מובנים, רק לדבר על דברים, כי אין הרבה אנשים שעושים דברים מסוג זה".
השיר מציין את הפעם הראשונה ששני הזמרים עבדו יחד.
השיר נחשף לראשונה ב-29 בספטמבר 2020, כאשר מנדס השיק חוויית מציאות מדומה אינטראקטיבית באתר לאלבום, בה רשימה שהציגה רצועה בשם "Monster", יחד עם אורח מיוחד.
ב-13 בנובמבר 2020, פרסם מנדס את רשימת הרצועות הרשמית, בה נחשף שם השיר, בעוד האמן הנוסף שמשתתף בו טרם פורסם.
ב-16 בנובמבר 2020, פרסמו מנדס וביבר קליפ טיזר בן 13 שניות ברשתות החברתיות, בו הודיעו רשמית על תאריך יציאתו של שיתוף הפעולה.
ב-18 בנובמבר 2020 פרסמו מנדס וביבר את עטיפת הסינגל ברשתות החברתיות, וכן קישורים להזמנה מראש לסינגל, הכוללת תקליטורים עם שני קאברים בלעדיים שונים הזמינים בחנויות המקוונות של הזמרים.
הווידאו קליפ של השיר פורסם בערוץ היוטיוב של מנדס ב-20 בנובמבר 2020, בסמוך לצאת הסינגל עצמו ובוים על ידי קולין טילי .
נכון ליוני 2022 מונה הצפיות של הקליפ באתר יוטיוב עומד על 178 מיליון צפיות.
אזורתאריך יציאהפורמטחברות תקליטיםמקורעולם20 בנובמבר 2020תקליטור • הזרמת מוזיקה • הורדה דיגיטליתאיילנד • דאף ג'אםאוסטרליהרדיו להיטים עכשווייםיוניברסלאיטליהבריטניהאיילנדארצות הברית24 בנובמבר 2020איילנד • ריפבליק
(בעברית: מונטרו (קרא לי בשמך)) הוא סינגל של הראפר והזמר האמריקאי ליל נאז X.
השיר יצא לאור ב-26 במרץ 2021, על ידי חברת התקליטים קולומביה רקורדס, כסינגל המוביל מתוך אלבום הבכורה שלו, Montero.
השיר קיבל מועמדויות בטקס פרסי גראמי ה-64 בקטגוריות הקלטת השנה, שיר השנה והווידאו קליפ הטוב ביותר.
ליל נאז X השמיע במקור קטע מהשיר ב-9 ביולי 2020 בסרטון טוויטר, כמו גם ברקע לסרטוני טיקטוק שונים, כולל סרטון שהופנה אל הראפר האמריקאי 6ix9ine.
הוא הוצג גם בפרסומת של Logitech ששודרה במהלך סופרבול LV בפברואר 2021. ב-9 במרץ 2021 הכריז ליל נאז X על תאריך צאתו של הסינגל באמצעות טוויטר, יחד עם עטיפתו.
העטיפה נוצרה על ידי האמן הספרדי-קרואטי פיליפ סוסטיץ' ומציגה את ליל נאז X כאדם ואלוהים בפרשנות מחודשת של יצירת "בריאת האדם" של מיכלאנג'לו.
שם השיר לקוח משמו הפרטי של ליל נאז X והסרט הלהט"בי קרא לי בשמך משנת 2017. ביום צאתו של הסינגל, שיתף ליל נאז X מכתב גלוי לעצמו בן ה-14 בטוויטר, המשקף את בחירתו לצאת מהארון בגיל צעיר ועצבנותו ביחס לשיר.
הוא אמר כי זה "יפתח דלתות בפני אנשים קווירים רבים אחרים פשוט להתקיים" והביע את רצונו לתת לאנשים להיות מי שהם.
השיר כולל נושאים הקשורים לזהות המינית קוויר.
ליל נאז X חשף כי השיר נכתב על אדם שפגש באמצע 2020. מבחינה לירית, ליל נאז X אומר למאהבו שהוא רוצה עוד להיות "דאון-לואו", תוך שהוא שר על טיול להוואי.
מגזין הבילבורד תיאר את השיר כ"רצועה דמוית פלמנקו עם מפעם טראפ מעודן".
יום לפני צאת הסינגל, ליל נאז X התראיין בתוכניתו של זיין לואו, ואמר כי "העולם ימשיך להסתובב.
אבל אני יכול לעשות את מה שאני רוצה בקריירה האמנותית שלי בכל עת, או שאני אכשל, בשביל עצמי לפחות".
לאחר צאתו, השיק קידום בטוויטר במסגרתו הוציא ביטקוין בשווי 100 אלף דולר.
הנעליים, שמחירן 1,018 דולר לזוג, נמכרו תוך פחות מדקה.
חברת נייקי לא הייתה מעורבת בעיצוב הנעליים או בהוצאתן, ובהמשך הגישה תביעה נגד MSCHF בגין הפרה ודילול של סימני מסחר.
להגנת MSCHF, טענו אנשי הקולקציה כי הנעליים נועדו להיות סוג של אמנות לתצוגה ולא ללבוש בפועל; עם זאת, עורך דין חברת נייקי ציין כי הזמרת מיילי סיירוס פרסמה תמונה בחשבון האינסטגרם שלה כשהיא נועלת את הנעליים.
בית המשפט המחוזי של ארצות הברית אישר צו מניעה זמני נגד MSCHF, ובכך מנע את מכירת הנעליים; עוד ביקשה נייקי להחזיר את 665 הנעליים שנמכרו, על אף שכבר נשלחו לקונים.
את הווידאו קליפ, שיצא בסמוך לצאת הסינגל, של השיר ביימו טאנו מוינו וליל נאז X.
הוא מציג את ליל נאז X כדמויות שונות בסצנות בהשראת הברית החדשה והמיתולוגיה.
לאחר מבוא קולי בו ליל נאז X דן בכך שאינו צריך להסתיר את בושתו, הקליפ מתחיל בזמר המתאר את אדם ואת הנחש בגן עדן.
השניים מתנשקים ומתמזגים לאחר שהנחש מפתה את אדם באמצעות העין השלישית.
הסצנה הבאה מציגה את ליל נאז X בשלשלאות בקולוסיאום כשהוא נשפט על פי גרסאות של עצמו בפאות של מארי אנטואנט ונסקל באבנים.
לאחר הוצאתו להורג, הוא מככב כדי לעלות לגן עדן לפני שהוא אוחז במוט, השולח אותו לגיהנום כשהוא רוקד עם המוט.
הוא ממשיך לתת לשטן ריקוד חיק, כשהוא נועל מגפיים בגובה הירך עם עקבי סטילטו ותחתוני קלווין קליין.
לאחר ששבר את צווארו של השטן, הוא מכתיר את עצמו בקרניים כאשר עיניו זוהרות וכנפיו מגיחות.
בנוסף לאזכורים ולסמלים המקראים, הקליפ כולל נושא רציף של דואליות, כולל טוב מול רע וגבריות לעומת נשיות.
בקליפ ציטוט מהמשתה של אפלטון מוצג על עץ החיים: "לאחר החלוקה שני חלקי האדם, שכל אחד מהם חפץ בחציו השני".
השיר והקליפ זכו לשבחים על היותם "קוויר ללא בושה".
עם זאת, הוא ספג ביקורת רבה מגופים שונים, אשר ראו את השיר והקליפ כבלתי מוסריים או מזיקים לילדים.
אדם וארי מוראייטי כתב כי הקליפ "שינה הכל עבור אמני מוזיקה קווירים", וציין כי כמה אמני להט"ב כמו ג'ונתן נייט "מניו קידס און דה בלוק וולנס בס מ-NSYNC שרו על נשים בזמן שהותם בארון, ואילו אחרים כמו אלטון ג'ון וריקי מרטין לא שרו במפורש על המיניות שלהם.
הוא גם ציין כי אמנים כמו פרנק אושן וטרוי סיון היו נועזים יותר במיניותם, אך לא הגיעו לאותה רמה של הצלחה מסחרית כמו ליל נאז X.
בחודש יוני 2021 דירג בילבורד את השיר במקום התשיעי ברשימת "50 השירים הטובים ביותר בשנת 2021 עד כה".
מגזין Complex דירג את השיר במקום ה-46 ברשימת "50 השירים הטובים ביותר לשנת 2021 (עד כה)".
מגזין המוזיקה והתרבות BBC סיקר את השירים והאלבומים שיצאו לאור בשנת 2021, וכלל את השיר ברשימתם "21 האלבומים/השירים הטובים ביותר של 2021 ׁ(דירוג של אלבומים ושירים)" במקום השני.
השיר הגיע היישר אל המקום הראשון במצעד הבילבורד הוט 100, והפך לשירו השני של ליל נאז X שהגיע למקום הראשון במצעד, לאחר הלהיט "Old Town Road".
השיר נהפך לשיר הרביעי עם מספר הסטרמות הגבוה ביותר ביממה אחת לשנת 2021, עם 8.59 מיליון הסטרמות בשירות הזרמת המדיה ספוטיפיי.
מקוםתאריםמכירותאוסטרליה (ARIA)פלטינה70,000איטליה (FIMI)פלטינה70,000ארצות הברית (RIAA)פלטינה ×22,000,000בלגיה (BEA)זהב20,000ברזיל (Pro-Música Brasil)יהלום 3×480,000בריטניה (BPI)פלטינה638,000דנמרק (IFPI Denmark)זהב45,000ניו זילנד (RMNZ)פלטינה30,000ספרד (PROMUSICAE)פלטינה40,000פולין (ZPAV)זהב10,000פורטוגל (AFP)פלטינה10,000שווייץ (IFPI Switzerland)זהב10,000
Montero הוא אלבום הבכורה של הראפר האמריקאי ליל נאז X.
האלבום יצא לאור ב-17 בספטמבר 2021, על ידי חברת התקליטים קולומביה רקורדס.
האלבום הוכרז על ידי ליל נאז X ברשתות החברתיות ב-26 במרץ 2021. האלבום נתמך על ידי שלושה סינגלים: "", "Sun Goes Down" ו-"Industry Baby".
האלבום קיבל מועמדות בטקס פרסי גראמי ה-64 בקטגוריית אלבום השנה.
הכתב דויד ארטביה ממגזין הבידור הידוע Yahoo!
Entertainment החמיא לתקליט, דירג את האלבום במקום הראשון ברשימתו "10 האלבומים הטובים ביותר לשנת 2021" וסיקר את האלבום באומרו "ללא ספק אחד מאלבומי ההיפ-הופ הכי מוזרים שהופקו אי פעם במוזיקת מיינסטרים, Montero מלא בשמחה קווירית שחורה וחסרת בושה שמסרב להסתתר מאחורי מטאפורות ורמיזות.
עם Montero, נאס לא רק מראה לנו צוהר לשלב הבא של ההיפ הופ.
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2021. בפרט, האלבום הוכתר כאלבום הטוב ביותר של השנה ברשימות שפרסמו מגזין פיפל ומגזין Yahoo!.
המחצית הראשונה, מרובדת בהפקה חלקה ובקצבי להקה צועדים, משמחת במידה ניכרת, ומטביעה על מי שהטיל ספק בו בשיריו "Industry Baby" ו-"Dead Right Now".
Mood Ring (בעברית: טבעת מצב רוח) הוא שיר של הזמרת-יוצרת הניו זילנדית לורד.
השיר יצא לאור דרך חברת התקליטים יוניברסל מיוזיק ניו זילנד ב-18 באוגוסט 2021, כסינגל השלישי מתוך אלבום האולפן השלישי שלה, Solar Power.
השיר נכתב והופק על ידי לורד וג'ק אנטונוף.
רשימת הרצועות לאלבום האולפן השלישי של הזמרת-יוצרת הניו זילנדית לורד, Solar Power, פורסמה ב-21 ביוני 2021, כאשר "Mood Ring" מוקם כרצועה האחת עשרה של האלבום.